П Р О Е К Т    Н А    Д О Г О В О Р  
      
Днес, ..................2020 г., в гр. София, между: 


1. СБАЛИПБ „Проф. Иван Киров“ ЕАД, ЕИК 000689150, със седалище и адрес на управление: гр. София 1606, бул. „Акад. Иван Евстатиев Гешов” № 17, представлявана от изпълнителния директор проф. д-р Татяна Петрова Червенякова, дмн, от една страна, наричана ВЪЗЛОЖИТЕЛ, и


2. .........................................., ЕИК .............., със седалище и адрес на управление: ..........................., представляван от ................ , наричан ИЗПЪЛНИТЕЛ,
след провеждане на публично състезание за избор на изпълнител се сключи настоящият договор за следното:

І. ПРЕДМЕТ НА ДОГОВОРА


1. ИЗПЪЛНИТЕЛЯТ се задължава да достави и продаде на ВЪЗЛОЖИТЕЛЯ договорените количества и видове медицински изделия/ превързочни материали и памперси/ лекарствени продукти (прахообразни и течни) за СВАЛИПБ „Проф. Иван Киров” ЕАД, до краен получател – болнична аптека – гр. София, бул. „Акад. Иван Евстатиев Гешов” № 17, по вид, цени, съгласно двустранно подписана Спецификация (Ценовото предложение), неразделна част от договора.

ІІ. ЦЕНИ И ОБЩА СТОЙНОСТ НА ДОСТАВКИТЕ ПО ДОГОВОРА И НАЧИНА НА ПЛАЩАНЕ


2.1. Цените на медицинските изделия/превързочните материали и памперси/ лекарствените продукти (прахообразни и течни) са определени до краен получател.


2.2. Цените са фиксирани в спецификация към договора и не подлежат на промяна за срока на действие на договора.


2.3. Общата стойност на Договора без ДДС възлиза на .....................(.................) лв.


2.4. Плащанията се извършват по банков път по посочената сметка на ИЗПЪЛНИТЕЛЯ в срок до 60 (шестдесет) дни след получаване на фактура, окомплектована с приемо-предавателен протокол, копие от писмената заявка от ВЪЗЛОЖИТЕЛЯ и екземпляр от стоковата разписка на ИЗПЪЛНИТЕЛЯ. 


2.5. Данните на ИЗПЪЛНИТЕЛЯ: 

Обслужваща банка ..............................................Банков код ................................. 

Банкова сметка ................................................

ІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ

3.1. ВЪЗЛОЖИТЕЛЯТ се задължава да подава писмена заявка (подадена на факс  ................... , е-mail ..............................) за вида и количеството на необходимите медицински консумативи/ превързочни материали и памперси/ лекарствени продукти (прахообразни и течни), фигуриращи в Спецификацията, неразделна част от Договора.

 3.2. ВЪЗЛОЖИТЕЛЯТ е длъжен да заплати доставките в срока, определен в Раздел ІІ, т. 2.4. от настоящия договор и при представяне на посочените документи. 


3.3. ВЪЗЛОЖИТЕЛЯТ е длъжен да приеме заявените количества.


3.4. ВЪЗЛОЖИТЕЛЯТ е длъжен да прегледа доставките и в случай на необходимост да направи възражение за несъответствие в тяхното количество, вид, годност и цена в договорените срокове.


3.5. При установяване на недостатъци и дефекти по доставените продукти, както и несъответствия в тяхното количество, вид и годност със заявеното, които не са могли да бъдат открити при обикновен начин на приемане по т. 3.4., ВЪЗЛОЖИТЕЛЯТ има право да уведоми в договорените рекламационни срокове ИЗПЪЛНИТЕЛЯ и да поиска тяхното възстановяване или замяна в подходящ вид и срок.


3.6. ВЪЗЛОЖИТЕЛЯТ има право да намали определените в спецификацията по чл. 1 годишни количества в съответствие със своите конкретни нужди.

ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ

4.1. ИЗПЪЛНИТЕЛЯТ е длъжен да достави заявените продукти в срок до 48 часа, след получаване на заявката от страна на ВЪЗЛОЖИТЕЛЯ, до болничната аптека на СБАЛИПБ „Проф. Иван Киров” ЕАД, намираща се в гр.София, бул. „Акад. Иван Евстатиев Гешов” № 17.

4.2. ИЗПЪЛНИТЕЛЯТ се задължава да извърши доставката в посочения срок, независимо от количеството и стойността на заявеното.


 4.3. ИЗПЪЛНИТЕЛЯТ е длъжен да продаде на ВЪЗЛОЖИТЕЛЯ заявените количества, предмет на договора, по цени съгласно двустранно подписаната спецификация/ценово предложение към настоящия договор.  


4.4. ИЗПЪЛНИТЕЛЯТ е длъжен да достави медицинските изделия/ превързочни материали и памперси/ лекарствени продукти (прахообразни и течни), регистрирани и разрешени за внос и търговия в страната, придружени със сертификати за качество.


4.5. ИЗПЪЛНИТЕЛЯТ е длъжен да достави  продуктите с минимален срок на годност не по-малко от 70% от остатъчния срок на годност към датата на доставката. 


4.6. ИЗПЪЛНИТЕЛЯТ предава доставката на упълномощено от ВЪЗЛОЖИТЕЛЯ длъжностно лице, чрез съставяне на предавателно-приемателен протокол и фактура.

V. РЕКЛАМАЦИИ, ОТГОВОРНОСТ ПРИ НЕИЗПЪЛНЕНИЕ


 5.1. ВЪЗЛОЖИТЕЛЯТ има право да предявява пред ИЗПЪЛНИТЕЛЯ рекламации за:


а/ количество и/или некомплектованост на доставени  продукти и/или на придружаващата ги техническа документация /явни недостатъци/;


б/ качество /скрити недостатъци/:

-   при доставка не от уговорения вид;

-   при установяване на дефекти.


 5.2. Рекламациите за явни недостатъци могат да бъдат предявявани в 30-дневен срок от доставянето и приемането с приемо-предавателен протокол.


 5.3. ВЪЗЛОЖИТЕЛЯТ е длъжен да уведоми писмено ИЗПЪЛНИТЕЛЯ за наличието на дефекти в 30-дневен срок от установяването им.


 5.4. Във всяка рекламация се посочват: номерът на договора, точното количество на получените продукти, основанието за рекламацията и конкретното искане на ВЪЗЛОЖИТЕЛЯ.


 5.5. В 5-дневен срок от получаването на рекламацията ИЗПЪЛНИТЕЛЯТ е длъжен да отговори на ВЪЗЛОЖИТЕЛЯ в писмена форма дали приема рекламацията или я отхвърля.                             


 5.6. В случай на рекламация за явни недостатъци ИЗПЪЛНИТЕЛЯТ е длъжен в 10-дневен срок от получаването на рекламацията, за своя сметка и на свой риск, да достави на място рекламираните количества.


 5.7. В случай на рекламация за скрити недостатъци ИЗПЪЛНИТЕЛЯТ е длъжен в 14-дневен срок от получаването на рекламацията, за своя сметка и на свой риск, да замени рекламираните количества, които са без необходимото качество, или да върне на ВЪЗЛОЖИТЕЛЯ съответната част от заплатената цена, заедно с лихвите от деня на плащането.


 5.8. Правото на избор между посочените по-горе варианти – да се върне съответната част от заплатената цена или да се доставят нови доставки, принадлежи на ВЪЗЛОЖИТЕЛЯ, като разходите за новото доставяне са за сметка на ИЗПЪЛНИТЕЛЯ.


5.9. Доставката на  продукти с остатъчен срок на годност по-малък от 70% /седемдесет процента/ се извършва само с писмено съгласие на ВЪЗЛОЖИТЕЛЯ, като ИЗПЪЛНИТЕЛЯТ дължи неустойка в размер на 10% /десет процента/ върху стойността на доставката.

VІ. САНКЦИИ И НЕУСТОЙКИ


6.1. В случай на неизпълнение на някое от задълженията, произтичащи от този договор, неизправната страна дължи на изправната неустойка в размер на законната лихва върху стойността на неизпълненото в уговорените срокове задължение, както и обезщетение за пропуснатите ползи и причинените вреди в резултат на забавата или неизпълнението.


 6.2. Ако при наличие на рекламации ИЗПЪЛНИТЕЛЯТ не изпълни задълженията си по този договор в срок, същият дължи на ВЪЗЛОЖИТЕЛЯ неустойка в размер на 0,5% от стойността  на продуктите, за които са направени рекламациите.


 6.3. В случай че ВЪЗЛОЖИТЕЛЯТ не достави заявени лекарствени продукти в срок, ВЪЗЛОЖИТЕЛЯТ има право да ги закупи от трето лице, като разликата между уговорената с този договор цена и действително платената е за сметка на ИЗПЪЛНИТЕЛЯ.

 6.4.1. При забава на доставка от страна на ИЗПЪЛНИТЕЛЯ, той дължи на ВЪЗЛОЖИТЕЛЯ неустойка в размер на 0,01%  процента от стойността на доставката за всеки просрочен ден, но не повече от 10% процента от стойността на недоставената стока, като ВЪЗЛОЖИТЕЛЯТ има право да си прихване дължимата неустойка от стойността на дължимата сума.


6.4.2. Ако забавата продължи повече от четиринадесет дни, ВЪЗЛОЖИТЕЛЯТ има право да  развали договора, като ИЗПЪЛНИТЕЛЯТ дължи неустойка в размер на 10% от стойността на договора.

6.5.1. ВЪЗЛОЖИТЕЛЯТ си запазва правото на рекламация и отказ от плащане при установяване на отклонения в количеството и качеството.


6.5.2. При установяване на повече от две неизпълнения на доставки по количество или качество на заявки, подадени съгласно изискванията на настоящия договор в рамките на един месец, ВЪЗЛОЖИТЕЛЯТ има право да развали договора като ИЗПЪЛНИТЕЛЯТ дължи неустойка в размер на 10% от стойността на договора.

VII. СРОК И ПРЕКРАТЯВАНЕ НА ДОГОВОРА

          7.1 Договорът е със срок от една година и влиза в сила от 23.12.2020 г. или  от датата на подписване, ако подписването е след 23.12.2020 г. 

7.2. Действието на договора се прекратява:


а/ с изтичането на срока му и с изпълнението на всички задължения на страните по него;

б/ по взаимно съгласие на страните, изразено в писмена форма.
7.3. ВЪЗЛОЖИТЕЛЯТ има право да прекрати договора без предизвестие:   


а/ ако в резултат на обстоятелства, възникнали след сключването му, не е в състояние да изпълни своите задължения. 

   б/ при системно неизпълнение на задълженията на ИЗПЪЛНИТЕЛЯ.

7.4. ВЪЗЛОЖИТЕЛЯТ има право да прекрати договора с 14-дневно предизвестие:   

а/ ако е необходимо съществено изменение на поръчката, което не позволява договорът да бъде изменен на основание чл. 116, ал. 1 от ЗОП.  

   б/ ако се установи, че по време на избора за възлагане на поръчката за ИЗПЪЛНИТЕЛЯ са били налице обстоятелства по чл. 54, ал. 1, т. 1 от ЗОП, въз основа на които е следвало да бъде отстранен от процедурата;

    в/ в случаите по т. 6.4.2 и т. 6.5.2.
7.5. В случаите по т. 6.4.2, т. 6.5.2 и т. 7.3., б. „б” ИЗПЪЛНИТЕЛЯТ дължи неустойка за неизпълнение на договора в размер на 10% от цената на договора без ДДС.

7.6. В случаите по т. 7.4., б. „б” ВЪЗЛОЖИТЕЛЯТ не дължи обезщетение за претърпени вреди от прекратяване на договора.

VІІІ.  ГАРАНЦИЯ ЗА ИЗПЪЛНЕНИЕ. 

8.1. При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 3 %  (три на сто) от Стойността на Договора без ДДС, а именно [……… (…………………………) лева („Гаранция за изпълнение“), която служи за обезпечаване на изпълнението на задълженията на ИЗПЪЛНИТЕЛЯ по Договора. 

Чл. 13. Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ: 

Банка:


BIC: 

IBAN: 

8.2. (1) Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания: - да е безусловна и неотменима, е в полза на възложителя и със срок на валидност – най-малко 30 (тридесет) дни след изтичане на срока за изпълнение на договора. 

(2) Банковите разходи по откриването и поддържането на Гаранцията за изпълнение във формата на банкова гаранция, са за сметка на ИЗПЪЛНИТЕЛЯ.

8.3. (1) Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора. 

(2) Разходите по сключването на застрахователния договор и поддържането на валидността на застраховката за изисквания срок, са за сметка на ИЗПЪЛНИТЕЛЯ. 

8.4. (1) ВЪЗЛОЖИТЕЛЯТ освобождава Гаранцията за изпълнение в срок до 30 (тридесет) дни след изпълнение на договора.

(2) Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ; 

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез изпращане на писмено уведомление до застрахователя.

(3) Гаранцията не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

(4) Срокът на валидност на гаранцията за изпълнение се удължава по искане на ВЪЗЛОЖИТЕЛЯ в случай, че бъде удължен срока на договора .

8.5. ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение. 

8.6. ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне изпълнение на Договора за период по-дълъг от 20 (двадесет) дни след Датата на влизането му в сила и ВЪЗЛОЖИТЕЛЯТ развали Договора на това основание; 

2. при пълно неизпълнение и разваляне на Договора, от страна на ВЪЗЛОЖИТЕЛЯ на това основание; 

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

8.7. Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

8.8. Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 10 (десет) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с определеното в Договора.

8.9.. ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

ІХ. СЪОБЩЕНИЯ


9.1. Всички съобщения между страните, свързани с изпълнението на този договор, са валидни, ако са направени в писмена форма, подписани от упълномощените лица и са изпратени на посочените в договора адреси и телефони, факс и e-mail.


9.2. Всяка страна е длъжна да уведоми другата за промяна в посочената информация, в противен случай изпратената кореспонденция на последните надлежно известени адреси за контакти се счита за надлежно връчена.

За неуредените въпроси в настоящия договор се прилагат разпоредбите на ЗОП, ЗЗД, ТЗ и действащото законодателство на Р България.

Договорът е съставен в два еднообразни екземпляра – по един за всяка от страните.


Неразделна част от настоящия договор са следните приложения:

1. Приложение 1 – техническо предложение.

2. Приложение 2 – ценово предложение. 

3. Приложение 3 – двустранно подписана техническа спецификация/ценово предложение с продуктите, за които се подписва договора
3.Гаранция за изпълнение
ВЪЗЛОЖИТЕЛ:..............................

              ИЗПЪЛНИТЕЛ: ....................................      

Изпълнителен директор

……………………………………………
/…………………………………главен счетоводител/

